Poštovani,

s veseljem Vas pozivamo na donatorsku akciju kojom nastavljamo slijediti jedan od ključnih postulata Lionsa diljem svijeta, a to je pomoć slijepima i slabovidnima, kao i osobama s intelektualnim i tjelesnim oštećenjima.

Ovoga puta pomažemo Centru za rehabilitaciju SILVER u nabavi elektronskih štapova osobama oštećenog vida. Osim što rehabilitacija osoba s invaliditetom i djece s teškoćama u razvoju uključuje rad sa psima pomagačima, ova jedinstvena ustanova u ovom dijelu Europe provodi i program osposobljavanja korištenja elektronskih štapova Tom Pouce koji vibriranjem omogućavaju sigurnije snalaženje korisnika, jer omogućuju detektiranje prepreka pomoću infracrvenih zraka.

Stoga Vas pozivamo da nam se pridružite

na donatorskoj „stand up“ izvedbi komičara Vlatka Štampara

u srijedu, 28. veljače 2024. godine,

u 20 sati, Klub Sax Palmotićeva 22

Cijena ulaznice iznosi 20 eura\*, a kupiti ih možete kod naših članica ili uplatom na račun HR5024020061500071051.

Veselimo se vašem dolasku!

Lidija Samaržija,

predsjednica LC Slava Raškaj

*\*Cijena karte uključuje dvije konzumacije pića*